text: मलेशिया की एक मस्जिद ने मुसलमानों के पवित्र स्थल के सामने तंग कपड़ों में दो महिलाओं के डांस करने का एक वीडियो वायरल होने के बाद पर्यटकों पर पाबंदी लगा दी है. यह स्थान पर्यटकों के बीच काफी लोकप्रिय है. कोटा किनाबालु शहर स्थित मस्जिद के बाहर एक दिवार पर तंग कपड़ों में डांस करते हुए दो महिलाओं का वीडियो बना लिया गया. दिखने में वह महिलाएं पूर्वी एशियाई लग रही हैं और इन्हें विदेशी समझी जा रही हैं.